b'\n_START_ARTICLE_\nGraslei\n_START_PARAGRAPH_\nGraslei (nizozemska izgovarjava [\xc9\xa3r\xc9\x91s\xc9\x9b\xc9\x9b\xc9\x9b]) je pristani\xc5\xa1\xc4\x8de v zgodovinskem sredi\xc5\xa1\xc4\x8du mesta Gent v Belgiji na desnem bregu reke Leie. Pomol nasproti se imenuje Korenlei. Oba sta bila del srednjeve\xc5\xa1kega pristani\xc5\xa1\xc4\x8da in sta zdaj kulturna in turisti\xc4\x8dna to\xc4\x8dka mesta z mnogimi kavarnami.  S svojo edinstveno vrsto zgodovinskih stavb je to za\xc5\xa1\xc4\x8ditena mestna krajina.\n_START_SECTION_\nZgodovina\n_START_PARAGRAPH_\nKraj vzdol\xc5\xbe reke Leie, blizu izliva \xc5\xa0elde, je eno najstarej\xc5\xa1ih predelov Genta, ki sega v 5. stoletje, ko je bil Gent sredi\xc5\xa1\xc4\x8de trgovanja s p\xc5\xa1enico v grofiji Flandriji. Ve\xc4\x8dina sedanjih hi\xc5\xa1 je srednjeve\xc5\xa1ka, \xc4\x8deprav so bile veli\xc4\x8dastne fasade mo\xc4\x8dno spremenjene v 18. in 19. stoletju, obnovljene v pri\xc4\x8dakovanju svetovne razstave, ki jo je Gent gostil leta 1913.'